ddrg/super_eurlex huggingface dataset:
panee tilintarkastustuomioistuimen kertomuksesta merkille, että virasto käytti tilapäisiä tai väliaikaisia työntekijöitä hoitaakseen viraston sisäisiä tehtäviä ja että nämä työntekijät muodostivat 29 prosenttia koko työvoimasta, mikä on lisäystä edellisvuodesta, ja tilintarkastustuomioistuimen mukaan tämä luku osoittaa, että riippuvaisuus tilapäistyöntekijöistä on lisääntynyt; panee merkille, että vuonna 2019 virasto maksoi kyseisistä palveluista noin 923 000 euroa, mikä on 5,60 prosenttia viraston talousarviosta; panee lisäksi merkille, että tilintarkastustuomioistuin pidättyi esittämästä huomautuksia vuokratyöstä annetun direktiivin 2008/104/EY ( 3 ) soveltamisesta unionin virastoihin, koska unionin tuomioistuimessa on vireillä tätä koskeva asia;
432.

panee merkille, että muuttoliike- ja sisäasioiden pääosasto on säilyttänyt kaksi varaumaa, jotka koskevat yhteistyössä jäsenvaltioiden kanssa toteutettavaa hallinnointia (yhden AMIF- ja ISF-rahaston osalta sekä yhden vuosina 2007–2013 käytössä olleiden SOLID-rahastojen osalta, joista kumpikin koskee useita jäsenvaltioita), ja yhden, olennaisen virhetason seurauksena tehdyn varauman, joka koskee suoraan hallinnoitavia avustuksia ja jossa on kyse 4,11 prosentin jäännösvirhetasosta ja arviolta 7,21 miljoonan euron talousarviovaikutuksesta; panee merkille, että komission vuotuisen toimintakertouksen 2019 mukaan AMIF- ja ISF-rahastojen keskimääräinen jäännösvirhetaso oli 1,57 prosenttia eli selvästi 2 prosentin olennaisuusrajan alapuolella; esittää huolensa rajavalvontatoimien vahvistamista Kroatian ulkorajaosuudella kasvavaan muuttoliikepaineeseen vastaamiseksi koskevan, syyskuusta 2018 vuoden 2019 loppuun kestäneen hätäapuhankkeen täytäntöönpanosta ja panee merkille, että Euroopan oikeusasiamies on ottanut tutkittavaksi kanteluasian 1598/2020/MMO, jossa tarkastellaan sitä, miten Euroopan komissio valvoo ja varmistaa, että Kroatian viranomaiset noudattavat perusoikeuksia rajavalvontatoimissa; toteaa, että komissio on korostanut riippumattoman seurantamekanismin perustamista avustussopimuksen määräysten mukaisesti; panee merkille myös, että komissio tekee tiivistä yhteistyötä Kroatian kanssa, joka on ilmoittanut aikovansa panna kyseisen riippumattoman seurantamekanismin täytäntöön; muistuttaa unionin rajavalvonnan rahoitusvälineiden edellyttävän, että kaikissa rahoitettavissa toimissa noudatetaan perusoikeuskirjaa; vaatii siksi, että Kroatialle tulevaisuudessa mahdollisesti myönnettävä rajavalvontaan liittyvä hätäapu olisi hyväksyttävä vasta sen jälkeen, kun seurantamekanismi on pantu täytäntöön; kehottaa oikeusasiamiestä tiedottamaan parlamentille säännöllisesti kanteluasiasta 1598/2020/MMO;
2.

pitää myönteisenä, että keskus otti vuonna 2019 käyttöön uuden tuloksellisuuden mittausmallin, jossa käytetään yhdistelmää kymmenestä keskeisestä tulosindikaattorista tuotosten tuloksellisuuden ja resurssien käytön tehokkuuden mittaamiseksi; panee merkille, että kymmenen keskeisen tulosindikaattorin yhdistelmä on jaettu 43 täsmällisempään tulosindikaattoriin, joille on määritelty vuotuiset tavoitteet; pitää myönteisenä, että keskus on saavuttanut 39 tavoitetta 43:sta ja että loput kolme saavutettiin osittain ja yhtä ei voitu soveltaa;
6.

korostaa, että on tärkeää lisätä BEREC-viraston sisäisen toiminnan ja hallinnointimenettelyjen digitalisointia; korostaa, että BEREC-viraston on jatkossakin toimittava tässä suhteessa ennakoivasti, jottei virastojen välille pääse missään tapauksessa syntymään digitaalista kuilua; kiinnittää kuitenkin huomiota siihen, että on toteutettava kaikki tarvittavat turvatoimet, jotta vältetään käsiteltyjen tietojen verkkoturvallisuuteen kohdistuvat riskit;
23.

panee merkille, että komission sisäinen tarkastus teki vuonna 2018 osaamis- ja innovaatioyhteisöille suoritettavien maksujen ennakkotarkastuksen, jossa todettiin, että petosten ehkäisemisessä ja havaitsemissa on hyvin merkittäviä puutteita, vaikka osaamis- ja innovaatioyhteisöille suoritettavien maksujen ennakkotarkastusmenettelyt ovat yleisesti ottaen vaikuttavia ja Horisontti 2020 -puiteohjelman oikeudellisten vaatimusten mukaisia; toteaa, että sisäinen tarkastus on esittänyt kolme havaintoa, joista instituutti on hyväksynyt vain yhden, mutta instituutti on laatinut asianmukaisen toimintasuunnitelman kaikkien suositusten, myös kahden hylätyn suosituksen, täytäntöönpanemiseksi;
21.

on erittäin tyytyväinen komitean pohdintoihin, joiden tuloksena laaditaan yksityiskohtainen toimintasuunnitelma häirintää koskevan nollatoleranssipolitiikan vahvistamiseksi komiteassa sen varmistamiseksi, ettei sellaista käytöstä katsota koskaan enää läpi sormien; pitää myönteisenä ja kannattaa häirintää, väärinkäytösten paljastamista ja kurinpitomenettelyjä koskevaa nykyistä tarkistettua pakettia, jolla parannetaan entisestään mekanismeja, joiden avulla henkilöstö voi tehdä häirinnästä virallisia valituksia, ja lujitetaan asiaa koskevia oikeudellisia rakenteita; muistuttaa kuitenkin, että komitea on raportoinut tästä prosessista parlamentille vuosien ajan ja että asiassa on nähtävästi vasta nyt ryhdytty konkreettisiin toimenpiteisiin; pitää myönteisenä, että on perustettu työryhmä, johon kuuluu hallinnon ja henkilöstökomitean edustajia ja jonka tavoitteena on kerätä mahdollisimman laajasti ehdotuksia parannuskohteista; on pettynyt siihen, että komitea on saavuttanut viime vuosina vain minimaalista edistystä huolimatta parlamentin täsmällisistä suosituksista, joissa se on kehottanut komiteaa ottamaan käyttöön häirintätapauksissa osallisina olevia jäseniä koskevia sääntöjä ja menettelyjä;
8.

toteaa, että vuoden 2016 tammikuussa saatettiin päätökseen viisivuotinen ulkopuolinen kausiarviointi, jonka perusteella viraston oli toteutettava korjaavia toimia vuoden 2018 loppuun mennessä, ja että virasto hyväksyi arviointikertomuksen, joka sisälsi 17 suositusta viideltä viraston rakenteeseen ja työskentelykäytäntöihin liittyvältä alalta; panee merkille, että toimintasuunnitelman hyväksymisen jälkeen 24 toimea on saatettu päätökseen, kolme e-Netin jatkokehittämiseen liittyvää toimea on edelleen meneillään, neljää toimea ei enää pidetä tarpeellisina ja yksi toimi on keskeytetty;
E.

ottaa huomioon, että unioni rahoittaa IMI2-yhteisyritystä tutkimuksen ja Horisontti 2020 -puiteohjelman talousarviosta enintään 1 638 000 000 eurolla kymmenen vuoden ajan, että komissiota lukuun ottamatta osakkaiden on katettava 50 prosenttia käyttökustannuksista ja että niiden on määrä osallistua operatiivisen toiminnan rahoittamiseen käteissuorituksin ja/tai luontoissuorituksin, joiden arvo on yhtä suuri kuin unionin rahoitusosuus;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18. heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1) ja erityisesti sen 18 artiklan 3 kohdan ja 44 artiklan,
6.

panee merkille tilintarkastustuomioistuimen kertomuksesta, että yhteisyrityksen hallintoneuvostolle joulukuussa 2016 esitettyjen tulosten mukaan on odotettavissa, että lisärahoitustarve vuoden 2020 jälkeiseen rakennusvaiheeseen jo sidotun määrän lisäksi on 5 400 000 000 euroa (vuoden 2008 hintoina), mikä tarkoittaa 82 prosentin lisäystä hyväksyttyihin 6 600 000 000 euron (vuoden 2008 hintoina) määrärahoihin nähden; muistuttaa, että neuvoston vuonna 2010 hyväksymää 6 600 000 000 euron määrää käytetään enimmäismääränä, jonka yhteisyritys voi käyttää vuoteen 2020 mennessä; on tietoinen siitä, että ITER-hankkeen päätökseen saamiseen tarvittavaan lisärahoitukseen on liityttävä tulevien monivuotisten rahoituskehysten maksusitoumusmäärärahoja;
1.

on yhtä mieltä komission kanssa siitä, että EGR-asetuksen 4 artiklan 1 kohdassa säädetyt edellytykset täyttyvät ja sen vuoksi Ranska on oikeutettu saamaan kyseisen asetuksen mukaista rahoitustukea 9 894 483 euroa eli 60 prosenttia 16 490 805 euron kokonaiskustannuksista, joista yksilöllisten palvelujen osuus on 16 410 805 euroa ja valmistelu-, hallinnointi-, tiedotus- ja mainonta-, valvonta- ja raportointitoimien osuus 80 000 euroa;
36.

toteaa, että Yhdistyneen kuningaskunnan päätös erota unionista aiheuttaa virastolle myös operatiivisia riskejä, koska unionin kemikaalilainsäädäntö (asetukset REACH, BPR, CLP ja PIC), jota virasto hallinnoi, on myös sisämarkkinoiden sääntelyä; toteaa, että oikeudenkäyttöalueen, joihin näitä asetuksia sovelletaan, supistaminen EU27-valtioihin aiheuttaa lisätyötä, koska on tarjottava neuvoja ja apua yrityksille Yhdistyneessä kuningaskunnassa, josta tulee ”kolmas maa”, sekä myös siirtymäaikaan liittyvää lisätyötä, koska sääntelytyötä on siirrettävä Yhdistyneestä kuningaskunnasta EU27-valtioihin; huomauttaa, että koska kaikki sääntelyprosessit ovat tietoteknisesti tuettuja, viraston tietoteknisiä laitteita on uusittava; panee lisäksi merkille, että tällä hetkellä asiantuntijoina työskentelevien Yhdistyneen kuningaskunnan kansalaisten mahdollisella menettämisellä on myös käytännön vaikutuksia; kehottaa virastoa varautumaan kaikkiin tällaisiin potentiaalisiin menetyksiin ennakoivalla suunnittelulla ja valmistelulla; kehottaa virastoa toimimaan kiinteässä yhteistyössä komission kanssa niiden neuvottelujen suhteen, joita käydään Yhdistyneen kuningaskunnan päätettyä erota unionista, jotta ollaan riittävän hyvin valmistautuneita minimoimaan mahdolliset kielteiset toiminnalliset ja rahoitusvaikutukset;
—

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 (2) kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 ja erityisesti sen 44 artiklan,
20.

toteaa tilintarkastustuomioistuimen kertomuksen perusteella, että komission sisäinen tarkastus IAS painotti toukokuussa 2016 antamassaan tarkastuskertomuksessa, että prosessien ja menettelyjen tehostamisen vuoksi rooleja ja vastuualueita on selkiytettävä, hankintayksikön työmäärä analysoitava ja hankintojen suunnittelua ja seurantaa on merkittävästi parannettava; panee merkille, että virasto ja IAS sopivat korjaavia toimenpiteitä koskevasta suunnitelmasta; panee viraston antamista tiedoista merkille, että kuudesta suosituksesta kaksi ”erittäin tärkeää” ja kolme ”tärkeää” on jo toteutettu ja että viraston oli määrä toteuttaa viimeinenkin suositus lokakuuhun 2017 mennessä; kehottaa virastoa ilmoittamaan toteutetuista toimista vastuuvapauden myöntävälle viranomaiselle;
3.

panee merkille, että osastoissa 1 ja 2 määrärahasiirrot seuraavalle varainhoitovuodelle laskivat kaiken kaikkiaan 3,3 prosentista (vuosina 2015–2016) 3,1 prosenttiin (vuosina 2016–2017), mikä on merkki siitä, että säätiön hallinnolliset toiminnot ja sen maksut on mukautettu paremmin sen vuotuiseen sykliin; panee merkille, että osastossa 1 siirrettiin seuraavalle varainhoitovuodelle 155 186 euroa (1,2 %), mikä on parannusta vuoteen 2015 verrattuna (180 398 euroa (1,4 %)); panee merkille, että osastossa 2 siirrettiin seuraavalle varainhoitovuodelle 313 450 euroa (18,4 %), mikä on jatkoa vuoden 2015 tulokselle (316 442 euroa (16,1 %)), ja että osastossa 3 maksattamatta olevat sitoumukset ovat vähentyneet siten, että niiden osuus oli 36,4 prosenttia vuonna 2015 ja 30,3 prosenttia vuonna 2016, mikä johtuu pääasiassa siitä, että maksuihin on kiinnitetty enemmän huomiota, maksamattomia virkamatkojen korvausvaatimuksia on vähemmän ja toiminnan suunnittelu on parantunut;
5.

toteaa, että valitettavasti EU:n matkapuhelinvalmistajilla on suuria haasteita; katsoo, että on tarjottava asianmukaista tukea, jotta asianomaiset työntekijät voivat kouluttautua uudelleen niin, että heillä on paremmat mahdollisuudet löytää työpaikka toimialaan liittyviltä tai kasvavilta teollisuuden aloilta;
12.

panee merkille, että uudelleentyöllistymisseteleiden käyttö on uusi käytäntö, jota on sovellettu vasta yhdessä aiemmassa tapauksessa; korostaa, että on tärkeää arvioida perusteellisesti tällaisten toimenpiteiden vaikuttavuutta, kunhan aikaa on kulunut riittävästi ja tietoa on saatavilla;
2.

pitää myönteisenä, että EGR:n teknistä tukea koskeva rahoituspyyntö on vuonna 2017 alempi vuoteen 2016 verrattuna; katsoo, että on tärkeää arvioida tällaisia pyyntöjä prosenttiosuutena vuosittaisista määristä, jotka on käytetty EGR:ään aikaisempina vuosina, eikä ainoastaan suhteessa enimmäismäärään, joka kyseisenä vuonna voitaisiin käyttää;
45.

toteaa jälleen, että tuloksellisuuden seurannan ja tulosten arvioinnin heikentäminen on haitaksi julkisen vastuuvelvollisuuden tavoitteille ja päätöksentekijöiden kattavalle tiedonsaannille; huomauttaa, että parlamentille on ehdottomasti annettava selkeä kuva siitä, missä määrin unionin tärkeimmät tavoitteet on todella saavutettu; painottaa, että on tärkeää soveltaa tasapainoisempaa lähestymistapaa, joka käsittää vähemmän luottamuksellisuutta ja enemmän avoimuutta, erityisesti ulkoisen avun hallinnointia koskevissa kertomuksissa;
17.

toteaa, että viraston hallintoneuvosto hyväksyi useita sisäisen valvonnan standardeja, joiden tarkoituksena on varmistaa toimintapoliittisten ja toimintaan liittyvien tavoitteiden saavuttaminen; toteaa, että useimpien sisäisen valvonnan standardien täytäntöönpanon taso on korkea ja että sisäisen valvonnan järjestelmässä neljällä alueella täytäntöönpano on keskitasoa ja yhdellä taso on alhainen;
14.

panee merkille, että virasto on tehnyt operatiivisella tasolla laajaa yhteistyötä merenkulkualalla seurannan, valvonnan ja tiedonvaihdon parissa unionin muiden virastojen ja elinten kanssa (EFCA, Frontex, EU NAVFOR, MAOC-N) voidakseen käyttää hyväkseen olemassa olevaa asiantuntemusta ja palveluja osapuolia hyödyttävällä tavalla; toteaa, että joulukuusta 2014 alkaen viraston alaisuudessa on toiminut Madridissa sijaitseva Fusion for Energy -yhteisyrityksen jatkuvuusväline; toteaa, että virasto on jatkanut yhteistyötä Euroopan kalastuksenvalvontaviraston (EFCA) kanssa, joten se voi myös käyttää toiminnan jatkamiseen tarkoitettua viraston keskusta; toteaa, että se on työskennellyt tiiviisti Euroopan huumausaineiden ja niiden väärinkäytön seurantakeskuksen (EMCDDA) kanssa kehittääkseen virastojen välistä yhteistyötä ja synergioita sekä lisätäkseen tehokkuutta ja vaikuttavuutta ja säästääkseen kustannuksia virastojen maantieteellisen läheisyyden avulla;
F.

ottaa huomioon, että unioni rahoittaa IMI2-yhteisyritystä Horisontti 2020 -puiteohjelman talousarviosta enintään 1 638 000 000 eurolla kymmenen vuoden ajan, että komissiota lukuun ottamatta IMI2-yhteisyrityksen osakkaiden on katettava 50 prosenttia juoksevista kustannuksista ja että niiden on määrä osallistua operatiivisen toiminnan rahoittamiseen käteissuorituksin ja/tai luontoissuorituksin, joiden arvo on yhtä suuri kuin unionin rahoitusosuus;
8.

muistuttaa, että kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18. joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (3) (REACH-asetus) mukaisesti virasto saa rahoituksensa maksuista, joita teollisuus suorittaa kemiallisten aineiden rekisteröimisestä, sekä unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (4) (varainhoitoasetus) 208 artiklassa tarkoitetusta unionin mahdollisesti myöntämästä tasapainottavasta avustuksesta; toteaa lisäksi, että vuonna 2014 virasto kattoi neljättä vuotta peräkkäin rahoituksensa kokonaan REACH-asetuksen mukaisesta toiminnastaan ja luokitus-, merkintä- ja pakkaustoiminnastaan saamillaan tuloilla;
5.

panee tilintarkastustuomioistuimen kertomuksesta merkille, että arvopaperimarkkinaviranomainen peri edeltäjältään Euroopan arvopaperimarkkinavalvojien komitealta useita tietotekniikka-alan puitesopimuksia; panee merkille, että nämä sopimukset liittyivät arvopaperimarkkinaviranomaisen tietokeskusten ylläpitoon sekä sen järjestelmien kehittämiseen ja huoltoon; panee huolestuneena merkille, ettei tietotekniikka-alan sopimuksia korvattu ajoissa järjestettyjen tarjouskilpailujen avulla, mikä aiheutti sen, että kahden sopimuksen kestoa jatkettiin alkuperäistä pidemmäksi; on huolissaan siitä, että tämän seurauksena arvopaperimarkkinaviranomainen hankki tietoteknisiä palveluja, kalusteita ja paperitarvikkeita 956 000 eurolla vuonna 2014 käyttäen ranskalaista yhteishankintayksikköä (Union de Groupements d’Achats Publics (UGAP)); huomauttaa, että UGAPin käyttö ei ole varainhoitoasetuksen mukaista; toteaa, että arvopaperimarkkinaviranomainen on lakannut tekemästä hankintoja UGAPin puitesopimuksia käyttäen ja että se on korvannut kaikki Euroopan arvopaperimarkkinavalvojien komitean tietotekniikka-alan puitesopimukset omilla puitesopimuksillaan;
1.

yhtyy komission näkemykseen, että Belgian 19. joulukuuta 2013 jättämä poikkeustapauksen osoittamista edellyttävä EGR-hakemus on oikeutettu 2 artiklan ensimmäisen kohdan c alakohdan mukaisen EGR:n rahoituksen saamiseen, vaikka hakemus ei täytä EGR-asetuksen 2 artiklan ensimmäisen kohdan a ja b alakohdan edellytyksiä; painottaa kuitenkin, että 2 artiklan ensimmäisen kohdan c alakohdan käyttämistä olisi arvioitava tapauskohtaisesti eikä siitä saisi tulla yleistä menetelmää EGR:n varojen käyttämiselle tapauksissa, joissa perusedellytykset eivät täyty;
4.

ottaa huomioon, että Mory-Ducros SAS:n työntekijävähennykset liittyvät fyysisen tuotoksen yleiseen vähentymiseen Euroopassa, mikä on johtanut kuljetettavien määrien vähenemiseen ja hintasotaan maanteiden tavarakuljetusten alalla, jonka seurauksena käyttökatteet ovat heikentyneet tasaisesti ja alalla on koettu tappioita Ranskassa vuodesta 2007 alkaen; toteaa, että tästä puolestaan on seurannut konkurssiaalto, Mory-Ducrosin konkurssi mukaan luettuna; toteaa lopuksi, että kyseiset tapahtumat ovat suoraan yhteydessä maailmanlaajuiseen talous- ja rahoituskriisiin;
1.

toteaa, että tilintarkastustuomioistuimen kertomuksen mukaan vuoden 2011 kertomuksessa esitettyjen kahden huomautuksen osalta, jotka vuoden 2012 kertomuksessa olivat ”kesken”, toteutettiin korjaavia toimia ja molemmat on nyt ”toteutettu”; toteaa myös, että tilintarkastustuomioistuimen vuoden 2012 kertomuksessa esitettyjen viiden huomautuksen johdosta toteutettiin korjaavia toimia ja kolme niistä on nyt ”toteutettu” ja kaksi on ”kesken”;
1.

toteaa, että tilintarkastustuomioistuimen kertomuksen mukaan vuoden 2011 kertomuksessa esitettyjen kolmen huomautuksen osalta, jotka vuoden 2012 kertomuksessa olivat ”kesken”, toteutettiin korjaavia toimia ja niistä kaksi on tilintarkastustuomioistuimen kertomuksen mukaan nyt ”toteutettu” ja yhden tilanne on ”ei relevantti”; toteaa myös, että vuoden 2012 kertomuksessa esitettyjen kolmen huomautuksen osalta toteutettiin korjaavia toimia ja yksi on nyt ”toteutettu”, yhden tilanne on ”ei relevantti” ja yksi on ”kesken”;
13.

toteaa, että Cais do Sodré Relógio -rakennus on suurelta osin käyttämättömänä, koska vain muutama rakennuksen vuokraamista koskeva kiinnostuksenilmaus poiki konkreettisia ehdotuksia; panee merkille, että parhaillaan neuvotellaan lyhytaikaisesta vuokrausjärjestelystä, johon liittyvä tarjous on keskukselle rakennuksen vuokraamisesta aiheutuvia kustannuksia huomattavasti alhaisempi, ja että keskus neuvottelee rakennuksen vuokranantajan kanssa mahdollisesta vuokranalennuksesta saadakseen tasattua vuokrakustannukset mahdollisimman hyvin; kehottaa keskusta tiedottamaan vastuuvapauden myöntävälle viranomaiselle asian kehittymisestä, kun lisätietoja on saatavilla;
4.

pitää myönteisenä, että maksumäärärahoja lisätään otsakkeessa 1 b, jossa koko unionin yleisestä talousarviosta maksumäärärahojen vaje on erityisen suuri; katsoo kuitenkin, että tämä on vähimmäismäärä, joka juuri ja juuri riittää kattamaan tosiasialliset tarpeet vuoden 2014 loppuun saakka, mutta ei riitä ratkaisemaan lumipalloefektiä, jossa maksamatta olevien laskujen määrä on kasvanut jatkuvasti vuoden 2010 talousarviosta alkaen; muistuttaa erityisesti, että jäsenvaltiot ovat esittäneet perinteisesti kunkin varainhoitovuoden lopussa monia otsakkeeseen 1 b liittyviä laskuja estääkseen sen, että määrärahasitoumuksia puretaan N+2- ja N+3 -sääntöjen nojalla;
b)

edellä esitetyt pilottihankkeita ja valmistelutoimia koskevat maksumäärärahat on laskettu seuraavasti: kaikkia uusia pilottihankkeita ja valmistelutoimia varten varataan maksumäärärahoja määrä, joka on 50 prosenttia vastaavista maksusitoumusmäärärahoista, tai Euroopan parlamentin ehdottama määrä, jos se on pienempi. Jos voimassa olevia pilottihankkeita ja valmistelutoimia jatketaan, maksumäärärahoja varataan talousarvioesityksessä esitetty määrä, johon lisätään 50 prosenttia vastaavista uusista maksusitoumusmäärärahoista, tai Euroopan parlamentin ehdottama määrä, jos se on pienempi;
4.

katsoo, että kyseiset 587 irtisanomista ovat vaikuttaneet paikallisiin työmarkkinoihin vakavasti ja että työttömyysaste on noussut 8,2 prosentista vuoden 2008 ensimmäisellä neljänneksellä 22,70 prosenttiin (5) vuoden 2013 ensimmäisellä neljänneksellä; katsoo, että alueen työttömyystilanne vaikuttaa erityisen haavoittuvalta, koska Soriassa, joka on toinen irtisanomisista kärsivä maakunta, väestötiheys on erittäin alhainen ja koska alue on erittäin riippuvainen puualasta ja alhaisen väestömäärän takia irtisanomisilla on ollut vakavia vaikutuksia paikalliseen talouteen;
23.

yhtyy tilintarkastustuomioistuimen päätelmään, että yhteisiä teknologia-aloitteita on perustettu tukemaan pitkän aikavälin teollisuusinvestointeja tietyillä tutkimusaloilla, mutta toteaa kuitenkin, että yhteisen teknologia-aloitteen taloudellisen itsenäisyyden toteutuminen on vienyt keskimäärin kaksi vuotta ja komission vastuu on kestänyt yleensä kolmanneksen yhteisten teknologia-aloitteiden oletetusta toiminta-ajasta;
B.

ottaa huomioon, että asetusta (EY) N:o 521/2008 on muutettu asetuksella (EU) N:o 1138/2011;
3.

panee merkille, että vuodeksi 2013 hyväksyttyjen maksumäärärahojen kokonaismäärä on 2,15 prosenttia pienempi kuin vuoden 2012 talousarviossa, kun lisätalousarvio nro 6/2012, jonka määrä on 6 miljardia euroa, on hyväksytty;
20.

on tietoinen siitä, että KAD-hanke on parlamentille tärkeä hanke ja että sen tarkoituksena on rationalisoida parlamentin hallintoa Luxemburgissa synergian aikaansaamiseksi; on huolissaan siitä, että uudet viivästykset saattavat johtaa huomattaviin lisäkustannuksiin; vaatii siksi, että budjettivaliokunnalle toimitetaan mahdollisimman nopeasti ajantasaiset tiedot, joissa kerrotaan selvästi hankkeen aikataulu hankkeen valmistumiseen asti (suunnitelmien mukaan viimeistään vuonna 2017), KAD I -hankkeen ja KAD II -hankkeen arvioitujen kustannusten kehitys vuodesta 2008 lähtien alkuperäisiin arvioihin verrattuna, töiden edistyminen sekä mahdolliset odottamattomat uudet tapahtumat; katsoo, että hanketta varten mahdollisesti perustettavissa uusissa toimissa on löydettävä tasapaino vain hankkeen keston ajaksi perustettavien toimien ja pysyviksi suunniteltujen toimien välillä; korostaa lisäksi tarvetta ottaa huomioon muutokset ja vaatii tulla kuulluksi, ennen kuin hankkeen rahoituksen lisäämisestä ja uusien toimien perustamisesta tehdään päätöksiä;